ઉલ્લેખનીય છે કે, આ પહેલા મે મહિનામાં પણ જૂની ચલણી નોટ ઝડપાયાની ઘટના સામે આવી હતી. જેમાં દાહોદ થી 500-1000 રૂપિયાના દરની કુલ રૂા. 14 લાખ 80 હજારની જૂની ચલણી નોટ ઝડપાઇ હતી. ગોધરા આર.આર.સેલે દરોડા પાડીને ચલણીનોટ ઝડપી પાડી હતી. આ સિવાય સુરેન્દ્રનગર જિલ્લામાં સાયલાના ટીટોડા ગામનો રહેવાસી રાજેશ કાવેઠીયાની ધરપકડ કરીને 500ના દરની 347 અને 1000ના દરની 805 નોટ મળીને કુલ રૂા.9.92 લાખની ચલણમાંથી દૂર કરેલી જૂની ચલણી નોટ ઝડપી પાડી હતી. રાજેશ કાવેઠીયા આ નોટ પુનાથી લાવ્યો હોવાનું પણ ખુલ્યુ ંહતું.